Kažimír, Peter, podpredseda vlády a minister financií SR (2014-10-22):
Ó, bože, si dovolím povedať, to je presne identická situácia s predchádzajúcim prípadom a napriek snahe o slušný spôsob našej vzájomnej komunikácie (povedané so smiechom) musím povedať, že sa snažíte, kolegovia, niektorým veciam dať psiu hlavu alebo aspoň minimálne tam to proste posunúť, aby z toho trčali rohy, uši veľké a bolo to chlpaté a mohli ste na to povedať, že je to zase nejaký, nejaký diablik. Dobre. Slovenská konsolidačná agentúra vznikla pred mnohými rokmi, niečo ako bad bang. Ako to, čo proste nedávno si robili Španieli, urobili si to Gréci, my sme vynašli toto riešenie v núdzi, keď sme zachraňovali bankový sektor na Slovensku v rokoch 2001 – 2002, bola to taká zmiešaná veľká koalícia, v podstate pestrofarebná, kedy sa to udialo a udialo sa to dobre. Vedľajším produktom záchrany bánk – a zachraňovali sme banky preto, lebo ich niekto rozkradol v tejto krajine, v tomto s vami, pán poslanec Hlina, súhlasím a stálo nás to 12 % z hrubého domáceho produktu, strašné peniaze – vedľajším produktom tejto záchrany bánk bola Slovenská konsolidačná. No a potom vznikol priestor, samozrejme, pre mnohé, mnohé hry, ak pán poslanec hovorí o tom, že privatizácia nehrozí, ale že výborným spôsobom je napr. predaj balíkov. Pán Vajda, spolumajiteľ SME by vám vedel veľmi dobre porozprávať o tom, čo je to predaj balíkov pohľadávok do Slovenskej konsolidačnej, lebo nejaké nakúpil, veľmi dobre ich nakúpil, a tak sa aj jeden z jeho pôvodcov, toho, aký sa stal čestným a nekonečne čistým podnikateľom a vlastní médium tak, ako ho má taký podnikateľ vlastniť. Ale tiež nechcem ísť tam, kde, kde nemám ísť. Pán poslanec Beblavý sa napríklad čuduje nad tým, že je nízka výnosnosť Konsolidačnej. No Konsolidačná je svojím spôsobom vrakovisko, má byť vrakovisko, má byť vrakoviskom pohľadávok, tak taký zámer tu striedavo, ako tu vlády boli, bol a nebol a napr. posledné roky je zasvinená táto inštitúcia – zasvinená je to správne slovo na správnom mieste, lebo tu tak sedíte pohromade, kolegovia z SDKÚ, hlavne – zasvinená Veriteľom 1, Veriteľom 2 a teraz posledne Veriteľom 3, takým malinkým už-už bolo, už vláda bola rozpadnutá a bolo ešte treba nakúpiť pohľadávky od Penty z Dôvery a ešte pohľadávky z ďalšej tej holandskej zdravotnej poisťovne aj od Všeobecnej zdravotnej poisťovne za 15 % nominálov, sa pozrite na výnosnosť toho hnoja, čo sme nakúpili za milióny eur, tak výnosnosť je medzi okolo 5-6 %. Skvelý biznis! A váš bývalý kolega by povedal, vo verejnom záujme. No len ako toto, to je tiež jeden z hrobov, hrobčekov, monumentov, ktoré tu proste akože sú, hej (reakcia z pléna), len, len hovorím o tom, je to tu úplne konkrétny príklad, pán poslanec, úplne konkrétny príklad, pozrite si z rokovania akcionára a valného zhromaždenia Slovenskej konsolidačnej na prelomu roku ’11-’12 v období úplne jasnom z politického hľadiska, kto a koľko čoho nakúpil a čo má doteraz proste vplyv na výsledky hospodárenia. Dobre, stalo sa, zákon nebol porušený, samozrejme. Nebol to porušený! Ale teda od efektívnosti to má veľmi ďaleko. Dobre. Teraz asi všetci rozumieme, tí, ktorí trošku tomu rozumieme a niekde sme proste fungovali v oblasti štátnej správy, že pohľadávka je aktívum, je to normálne, to sú proste peniaze, to je ako, ako cenný papier z tohto pohľadu a vy s tým môžete narábať buď efektívne, alebo neefektívne. Dnes je to rozptýlené, je to rozptýlené po orgánoch štátnej správy, každý, kto proste generuje pokuty v rámci správneho práva, máme obrovský balík, ktorý je v Sociálnej poisťovni, má svoj, svoj režim, máme daňovú správu, stovky miliónov, svoj režim vlastne výkon exekúcie priamo zo zákona, v Sociálnej poisťovni cez exekútorov, v Slovenskej konsolidačnej cez exekútorov, no len strašne sa nám stáva a všade sa nám to stáva aj vo finančnej správe, aj v Sociálnej poisťovni, ale aj v tej oblasti ministerstva vnútra, napr. polície, ďalších orgánov štátnej správy, že sa proste tie pohľadávky nevymáhajú, že sa dajú do šuplíka a že sa proste prekódujú, že sa premlčia. No toto, je toto postup, ktorý máme ďalej a donekonečna trpieť? A teraz môžete dávať otázky. Je to šlendriánstvo alebo je to taká tá malá prijateľná korupcia na nejakých nízkych poschodiach? Pri pokutách napr. z Policajného zboru alebo, alebo pri geológoch, alebo pri katastroch, alebo kde. To je tak, akože to môže byť, hej, to proste to nevadí, lenže „to nevadí“ je v stovkách miliónov eur. V stovkách miliónov eur! Čiže a je to, je to na druhej strane obrovská sféra záujmov a vy cítite a je to úplne jedno, kto, kto má koalíciu a kto sedí na druhej strane. Akonáhle sedíte a máte možnosť exekutívne to ovplyvňovať, cítite odpor, cítite, tých desiatok, stoviek ľudí, ktorí, ktorí sa zaoberajú vymáhaním pohľadávok a tým proste presúvaním šanonov z A1 sektoru do B6 sektoru tak, aby sa nikomu nič nestalo a hlavne aby, hlavne aby na to doplatil štát. Takže to, čo, to, čo dnes je na stole, je tiež len medziprodukt, lebo cieľom, nejakým úplne definitívnym cieľom a hlavne tu v medzirezortnom pripomienkovom konaní – a nájdete si to tam – v medzirezortnom pripomienkovom konaní najväčším odporcom tohto medziproduktu bolo ministerstvo vnútra, ktoré hovorí o tom, nie, toto je málo ambiciózne, poďme ďalej, urobme inštitúciu vymáhačov, štátnych exekútorov, ľudí, ktorí sa budú proste venovať tomu, a celé to tam nahrnieme a ušetríme naozaj aj po úradníkoch, stovky úradníkov na mnohých inštitúciách iných a tuto dáme pod proste verejnú kontrolu z pohľadu toho, že musí, musí odpočítať, urobiť odpočet z pohľadu toho, čomu sa venuje. Lebo tak je to proste anonymné, neidentifikovateľné a sú za tým, opakujem, stovky miliónov eur, ktoré by mohli skončiť v štátnom rozpočte. A efektivita, pán poslanec, mňa zaujíma najviac z tohto pohľadu. Áno, sme v situácii, že potrebujeme, proste to sú ďalšie, ďalšie stovky miliónov eur, ktoré sú zabudnuté, ktoré proste spočívajú a historicky a trvalo len tým, že to proste tolerujeme. A ak hovoríme, ak hovoríme napr. o tom, že tí, ktorí zastupujú tieto pohľadávky už v konkurzoch, čo už je taká tá naj, proste posledné štádium v podstate zastupovania, no tak to sú úplne jasné príklady, kde, kde často hlasujú zástupcovia štátu z jedného, z jednej ulice štátu úplne v rozpore z druhej ulice štátu a v prospech niekoho, ktorý so štátom nič nemá. Takýchto prípadov nájdete proste desiatky, desiatky a boli úplne evidentné a zaťažovali aj podnikateľské prostredie, hlavne v období vrcholov, keď boli také naozaj ťažké situácie z pohľadu veľkého počtu konkurzov na Slovensku. Takže toto riešenie ja vnímam ako medziprodukt, medziprodukt z pohľadu toho, že, že ak bude vôľa a budeme na to všetci naozaj aj technicky a inak pripravení a personálne pripravení, vznikne, zanikne akciová spoločnosť Konsolidačná a bude transformovaná v podstate na orgán štátnej správy, akési legálne, legitímne centrum na vymáhanie a na centralizáciu všetkých pohľadávok. Dneska máme špecializovanú agentúru, ktorá je stopercentnou dcérou štátu, patrí pod ministerstvo financií, má vyše 150 zamestnancov, tí ľudia sa desiatky rokov alebo vyše desať rokov špecializujú na vymáhanie pohľadávok, na ich správu, na sieťovanie informácií, na zastupovanie na konkurzoch, na komunikáciu s exekútormi, na vymoženie aj malých retailových pohľadávok, takže z tohto pohľadu je racionálne, páni poslanci, tak ako to vidíme my, dať možnosť, dať prácu týmto, tejto inštitúcii a napr. aj v rámci reformy štátnej správy znížiť počet ľudí v inštitúciách, ktoré sa tomu venujú málo alebo vôbec, alebo veľmi zle. Toto je proste, toto je kľúčový zámer a vy, samozrejme, idete cestou tak, ako to je legitímne, a má to tak byť, môžete ten proces kontrolovať. Ja len opakujem a myslím to smrteľne vážne, že aj tento zámer, ktorý je na stole, vzbudzuje vnútorný odpor, a ten je, samozrejme, nie, nemá politického nosiča, ten odpor je daný  fungovaním štátneho aparátu ako takého. Ďakujem za vašu pozornosť.